Særtog markerer genåbningen af Jernbanebroen.

Det første tog kører over broen mandag kl. 4.44 fra Lindholm mod Aalborg Vestby, men den mere festlige del af indvielsen sker først senere. Kl. 7.30 kører et særtog fra Frederikshavn mod Aalborg, hvor det ankommer kl. 8.50. I Aalborg spiller Aalborg Jernbaneorkester, og den røde løber vil være rullet ud, når Vendsyssel igen vil være koblet sammen med resten af landets jernbanenet.